ประกาศคณะกรรมการควบคุมการขนส่งทางบกกลาง ฉบับที่ 1417 (พ.ศ. 2546) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่องสายที่ 89 สวนลุมพินี - ท่าพระ เป็นสายลุมพินี - ตลิ่งชัน ให้มีเส้นทางแยกช่วงสวนลุมพินี - สำนักงานเขตบางกอกใหญ่

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่ ๑๔๑๗ (พ.ศ. ๒๕๔๖)
เรื่อง กำหนด (ปรับปรุง) เส้นทางสำหรับการขนส่งประจำทางด้วย
รถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง
สายที่ ๘๙ สวนลุมพินี-ท่าพระ
เป็น
สายลุมพินี-ตลิ่งชัน
ให้มีเส้นทางแยกช่วง
สวนลุมพินี-สำนักงานเขตบางกอกใหญ่[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๘๙๑ (พ.ศ. ๒๕๓๖) ประกาศ ณ วันที่ ๒๔
ธันวาคม ๒๕๓๖ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานคร สายที่ ๘๙ วิทยาลัยเทคนิคกรุงเทพ-ท่าพระ เป็น
สวนลุมพินี-ท่าพระ นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒
ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๕/๒๕๔๖ เมื่อวันที่ ๑๖ กันยายน ๒๕๔๖ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๘๙ สวนลุมพินี-ท่าพระ
เป็น สวนลุมพินี-ตลิ่งชัน ให้มีเส้นทางแยกช่วงสวนลุมพินี-สำนักงานเขตบางกอกใหญ่
โดยให้ใช้รายละเอียดเส้นทาง ดังต่อไปนี้ 

สายที่ ๘๙ สวนลุมพินี-ตลิ่งชัน
จากสวนลุมพินีไปตลิ่งชัน
เริ่มต้นจากสวนลุมพินี (ด้านถนนวิทยุ) แยกซ้ายไปตามถนนสารสิน
แยกซ้ายไปตามถนนราชดำริ แยกซ้ายไปตามถนนพระราม ๔ แยกขวาไปตามถนนสาทร แยกซ้ายไปตามถนนสวนพลู
แยกซ้ายไปตามถนนนางลิ้นจี่ แยกขวาไปตามถนนพระราม ๓ ข้ามสะพานกรุงเทพ
แยกขวาไปตามถนนเจริญนคร แยกซ้ายไปตามถนนลาดหญ้า ผ่านวงเวียนใหญ่
ไปตามถนนอินทรพิทักษ์ ถึงแยกท่าพระ ไปตามถนนเพชรเกษม แยกขวาไปตามถนนเพชรเกษม-รัตนาธิเบศร์
ถึงทางแยกถนนบรมราชชนนี แยกซ้ายไปตามถนนบรมราชชนนี กลับรถบนสะพานกลับรถ แล้วไปตามเส้นทางเดิม
ถนนบรมราชชนนี จนสุดเส้นทางที่ตลิ่งชัน
จากตลิ่งชันไปสวนลุมพินี
เริ่มต้นจากตลิ่งชัน ไปตามถนนบรมราชชนนี แยกซ้ายไปตามถนนเพชรเกษม-รัตนาธิเบศร์
แยกซ้ายไปตามถนนเพชรเกษม ผ่านแยกท่าพระ ไปตามถนนอินทรพิทักษ์ ผ่านวงเวียนใหญ่
ไปตามถนนลาดหญ้า แยกขวาไปตามถนนเจริญนคร ถึงแยกบุคคโล แยกซ้ายข้ามสะพานกรุงเทพ
ไปตามถนนพระราม ๓ แล้วไปตามเส้นทางเดิม จนสุดเส้นทางที่สวนลุมพินี (ด้านถนนวิทยุ)
ช่วงสวนลุมพินี-สำนักงานเขตบางกอกใหญ่
จากสวนลุมพินีไปสำนักงานเขตบางกอกใหญ่
เริ่มต้นจากสวนลุมพินี (ด้านถนนวิทยุ) แยกซ้ายไปตามถนนสารสิน
แยกซ้ายไปถนนราชดำริ แยกซ้ายไปตามถนนพระราม ๔ แยกขวาไปตามถนนสาทร
แยกซ้ายไปตามถนนสวนพลู แยกซ้ายไปตามถนนนางลิ้นจี่ แยกขวาไปตามถนนพระราม ๓
ข้ามสะพานกรุงเทพ แยกขวาไปตามถนนเจริญนคร แยกซ้ายไปตามถนนลาดหญ้า ผ่านวงเวียนใหญ่
ไปตามถนนอินทรพิทักษ์ ข้ามสะพานเนาวจำเนียร ถึงแยกท่าพระ
แยกซ้ายไปตามถนนรัชดาภิเษกตอนล่าง จนสุดเส้นทางบริเวณสำนักงานเขตบางกอกใหญ่
จากสำนักงานเขตบางกอกใหญ่ไปสวนลุมพินี
เริ่มต้นจากบริเวณด้านหน้าสำนักงานเขตบางกอกใหญ่ ไปตามถนนรัชดาภิเษกตอนล่าง
แยกขวาไปตามถนนอินทรพิทักษ์ ถึงวงเวียนใหญ่ ไปตามถนนลาดหญ้า แยกขวาไปตามถนนเจริญนคร
ถึงแยกบุคคโล แยกซ้ายข้ามสะพานกรุงเทพ ไปตามถนนพระราม ๓ แล้วไปตามเส้นทางเดิม จนสุดเส้นทางที่สวนลุมพินี
(ด้านถนนวิทยุ)

ประกาศ ณ วันที่ ๘
ตุลาคม พ.ศ. ๒๕๔๖
จารึก  อนุพงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

มยุรี/พิมพ์
๑๓ มกราคม ๒๕๔๗
อรรถชัย/สุนันทา/ตรวจ
๑๙ มกราคม ๒๕๔๗

โชติกานต์/ปรับปรุง
๓๐ เมษายน ๒๕๕๘

[๑] ราชกิจจานุเบกษา เล่ม๑๒๐/ตอนที่ ๙๑
ง/หน้า ๑๖๘/๑๓
พฤศจิกายน ๒๕๔๖